Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 23 พ.ย.65
Daily Focus-บล.ฟินันเซีย ไซรัส ประจำวันที่ 23 พ.ย.65
23 พ.ย. 2565

บล.ฟินันเซีย ไซรัส ประเมินแนวโน้มตลาดวันนี้ (23 พ.ย.65) คาด SET Index แกว่งตัว Sideways to Sideways Up โดยยังคงกรอบการเคลื่อนไหวที่ 1,610-1,630 จุด บรรยากาศการลงทุนผ่อนคลายมากขึ้นหลังตลาดคาดหวังว่า FED จะลดความเร็วในการขึ้นดอกเบี้ยในระยะถัดไป รวมถึงรอดูรายงานการประชุม FED ที่จะเปิดเผยคืนนี้ ส่วน Dollar Index และ Bond Yield สหรัฐฯอ่อนตัวลงเล็กน้อยหลัง Rebound ขึ้นมาในช่วงสัปดาห์ล่าสุด ด้านสถานการณ์ COVID-19 ในจีนที่เร่งตัวยังคงเป็นแรงกดดันต่อความคาดหวังที่จีนจะกลับมาเริ่มทยอยเปิดประเทศซึ่งอาจช้ากว่าที่ตลาดคาด ทำให้การฟื้นตัวของสินทรัพย์เสี่ยงทั่วโลกยังจำกัด
อย่างไรก็ตามเรายังคงมุมมองเชิงบวกต่อเศรษฐกิจไทยที่แข็งแกร่งกว่าภูมิภาคอื่นๆและอยู่ในทิศทางเร่งตัวขึ้น โดยเฉพาะในไตรมาส 4/65 ที่เข้าสู่ช่วง High Season ของการท่องเที่ยวและการใช้จ่าย คาดว่ายังคงหนุนให้กระแสเงินทุนยังมีแนวโน้มทยอยไหลเข้าในระยะกลาง-ยาว ประเมินแนวรับหลักที่ทำให้ SET Index ยังไม่เสียแนวโน้มที่บริเวณ 1,580+- จุด
กลยุทธ์ : เลือกลงทุนหุ้น Domestic และมีปัจจัยบวกเฉพาะตัว // ยังถือลงทุนต่อเนื่องหลังสะสมหุ้นเพิ่มไปแล้วช่วงปรับฐาน
หุ้นเด่นเดือน พ.ย. : BBL, DOHOME, EKH, MAKRO, NOBLE